OpenLLM-France/wikimedia huggingface dataset:
# Whisky Galore!

Whisky Galore! és una pel·lícula britànica de 2016, una nova versió de la comèdia homònima d'Ealing Studios de 1949, basada alhora en la novel·la homònima de Compton Mackenzie. Va ser dirigida per Gillies MacKinnon i protagonitzada per Gregor Fisher, Eddie Izzard, Sean Biggerstaff i Naomi Battrick. La pel·lícula es va exhibir al Festival Internacional de Cinema d'Edimburg de 2016. Es va estrenar a Escòcia el 5 de maig de 2017 i a la resta del Regne Unit, Irlanda i els EUA a partir del 19 de maig de 2017. La localització principal del rodatge va ser Portsoy (Aberdeenshire). S'ha doblat al valencià per a À Punt.

## Referències

* ↑ «Whisky Galore! Review». The Film Blog, 04-05-2017. [Consulta: 22 novembre 2017].
* ↑ Whisky Galore! a Rotten Tomatoes (anglès)
* ↑ «Release date for Whisky Galore remake». BBC News. British Broadcasting Corporation, 16-03-2017.
* ↑ «Whisky Galore!». À Punt, 04-03-2024. [Consulta: 10 març 2024].
# Whisky (pel·lícula)

Whisky és una pel·lícula dirigida i escrita per Juan Pablo Rebella i Pablo Stoll el 2004. És de coproducció alemanya, argentina, espanyola i uruguaiana. Aquesta tragicomèdia presenta l'escàs diàleg entre tres personatges principals amb poca emoció. Es va estrenar durant el Festival de Cinema de Canes de 2004, on va obtenir el Prix du Regard Original.

## Argument

La pel·lícula tracta de dos germans jueus, tots dos propietaris d'una fàbrica a Montevideo. Un d'ells es diu Hermán, un industrial que viu a Porto Alegre, al Brasil. L'altre es diu Jacobo, el qual porta una vida avorrida i rutinària a Montevideo i en la fàbrica antiga del qual treballa la Marta. La visita que l'Hermán decideix fer al seu germà provoca que en Jacobo demani a la seva empleada que durant uns dies faci el paper de la seva dona. Els tres viatjaran a Piriápolis, on la Marta, l'Hermán i en Jacobo estableixen vincles importants; i durant un breu temps la Marta i en Jacobo abandonaran la seva vida rutinària de Montevideo.

## Repartiment

* Andrés Pazos: Jacobo Koller.
* Mirella Pascual: Marta Acuña.
* Jorge Bolani: Herman Koller.
* Ana Katz: Graciela, l'esposa jove.
* Daniel Hendler: Martín, el marit jove.
* Verónica Perrotta: empleada de Jacobo 1.
* Mariana Velázques: empleada de Jacobo 2.
* Dumas Lerena: Isaac, client de Jacobo.
* Damián Barrera: Andrés, el recepcionista.
* Alfonso Tort: Juan Carlos, el noi de la campana.
* Francisca Barreira: cantant jove.

## Premis i nominacions
### Premis

* 2004: Festival de Cinema de Canes: premi FIPRESCI
* 2005: Goya a la millor pel·lícula estrangera de parla hispana

## Referències

* ↑ «Festival de Canes: Whisky». festival-cannes.com. [Consulta: 18 febrer 2012].
Goya a la millor pel·lícula iberoamericana :
# World Broadcasting Unions

World Broadcasting Unions (WBU, traduïble al català com a Unions Mundials de Radiodifusió) és l'organisme coordinador de les unions continentals de radiodifusió. Fundada en 1992, és un organisme coordinador a nivell de transmissió internacional. Des de la seva fundació, la WBU ha brindat solucions globals sobre temes clau per a les seves unions membre. L'Associació Nord-americana de Radiodifusores (NABA), amb seu a Toronto, actua com a secretaria de la WBU.
Les unions continentals de radiodifusió que són membres de la WBU són:
* Unió de Radiodifusió d'Àsia-Pacífic (ABU)
* Unió de Radiodifusió dels Estats Àrabs (ASBU)
* Unió Africana de Radiodifusió (AUB/UAR)
* Unió Caribenya de Radiodifusió (CBU)
* Unió Europea de Radiodifusió (EBU/UER)
* Associació Internacional de Radiodifusió (IAB/AIR)
* Associació Nord-americana de Radiodifusores (NABA)

## Vegeu també

* Organització de Telecomunicacions d'Iberoamèrica (OTI)
* National Association of Broadcasters (NAB)
* Unió Internacional de Radiodifusió
* Organització Internacional de Ràdio i Televisió

## Referències

* 1 2 «About the WBU» (en anglès). World Broadcasting Unions. [Consulta: 30 desembre 2018].
* 1 2 «EBU Director to Lead World Broadcasting Unions Technical Committee» (en anglès). NABA, 06-02-2017. [Consulta: 30 desembre 2018].
# Wallkilldel·lita

La wallkilldel·lita és un mineral de la classe dels fosfats. Rep el nom per la seva localitat tipus, situada a Wallkill Dell, la vall de Wallkill, als Estats Units. L'Associació Mineralògica Internacional no ha afegit cap sufix per ressaltar el domini del manganès a la seva composició; qualsevol denominació que utilitzi el sufix "-(Mn)" és un error.

## Característiques

La wallkilldel·lita és un fosfat de fórmula química Ca₂Mn₃$^{2+}$(AsO₄)₂(OH)₄·9H₂O. Va ser aprovada com a espècie vàlida per l'Associació Mineralògica Internacional l'any 1982. Cristal·litza en el sistema hexagonal. La seva duresa a l'escala de Mohs és 3. És l'anàleg de manganès de la wallkilldel·lita-(Fe).
Segons la classificació de Nickel-Strunz, la wallkilldellita pertany a «08.DL - Fosfats, etc, amb cations de mida mitjana i gran, (OH, etc.):RO₄ = 2:1» juntament amb els següents minerals: foggita, cyrilovita, mil·lisita, wardita, agardita-(Nd), agardita-(Y), agardita-(Ce), agardita-(La), goudeyita, mixita, petersita-(Y), zalesiïta, plumboagardita, calciopetersita, cheremnykhita, dugganita, kuksita, wallkilldellita-(Fe) i angastonita.

## Formació i jaciments

Va ser descoberta a la mina Sterling, situada a Ogdensburg, al districte miner de Franklin del comtat de Sussex, a l'estat de Nova Jersey (Estats Units). També ha estat descrita en altres indrets del mateix estat, així com al Japó, Suïssa, Itàlia, Grècia i França.

## Referències

* ↑ «Wallkilldellite» (en anglès). Mindat. [Consulta: 10 desembre 2017].
* ↑ Riba i Arderiu, O. Vocabulari de mineralogia: segons les normes de la International Mineralogical Association: amb equivalències angleses. Barcelona: Servei de Llengua Catalana, Universitat de Barcelona, 2000. ISBN 84-931001-0-2.
# Wimmis

Wimmis és un municipi del cantó de Berna (Suïssa), cap de l'antic districte de Niedersimmental i a l'actual Districte administratiu de Frutigen-Niedersimmental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Wilmar Alexander Roldán Pérez

Wilmar Alexander Roldán Pérez (Remedios, departament d'Antioquia, 24 de gener de 1980), és un àrbitre de futbol colombià.
Ha arbitrat a la primera divisió colombiana des de 2003, i va esdevenir àrbitre internacional de la FIFA el 2008.
El març de 2013, la FIFA el va incloure en la llista de 52 àrbitres candidats per la Copa del Món de Futbol de 2014 al Brasil. El gener de 2014, la FIFA el va incloure a la llista definitiva d'àrbitres pel mundial. Va arbitrar el partit del Grup A entre Mèxic i el Camerun, un partit en què va cometre diversos errors, inclosa l'anul·lació errònia de dos gols mexicans.

## Referències

* ↑ Henao Bolívar, Francisco. «Wilmar Roldán será el árbitro de la final de la Copa América». El País, 01-07-2015. Arxivat de l'original el 3 de juliol 2015. [Consulta: 3 juliol 2015].
* ↑ «"Colombia: Referees"». FIFA. Arxivat de l'original el 2013-06-24. [Consulta: 3 maig 2013].
* ↑ «Open list of prospective referees & assistant referees for the 2014 FIFA World Cup», 07-03-2013. Arxivat de l'original el 2016-03-04. [Consulta: 18 juny 2014].
* ↑ «Referees & Assistant referees for the 2014 FIFA World Cup™». FIFA.com, 14-01-2014. Arxivat de l'original el 16 de gener 2014. [Consulta: 22 juny 2014].
* ↑ «México no se deja anular» (en castellà). Marca, 13-06-2014. [Consulta: 13 juny 2014].

## Enllaços externs

* WorldReferee.com - Wilmar Roldán Arxivat 2014-04-29 a Wayback Machine.
# Xenocypris medius

Xenocypris medius és una espècie de peix cipriniforme de la família dels ciprínids que es troba a Taiwan.

## Referències

* ↑ Günther A. 1868. Catalogue of the fishes in the British Museum. Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... [thru]... Halosauridae, in the collection of the British Museum. Cat. Fishes v. 7. i-xx + 1-512.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Xenocypris yunnanensis

Xenocypris yunnanensis és una espècie de peix cipriniforme de la família dels ciprínids que es troba a Yunnan (Xina).

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Liu, H. i M. He. 1998 Xenocyprinae. p. 208-224. A Chen, Y.-Y. i et al. (Eds). Fauna Sinica. Osteichthys. Cypriniformes II. Science Press. Beijing. 1-531.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Meteorit KG 002

El meteorit KG 002 o Ksar Ghilane 002 és un meteorit procedent de Mart, descobert l’any 2010 al desert del Sàhara, prop de Ksar Ghilane, Tunísia, per José Vicente Casado i David Allepuz, i identificat per Jordi Llorca, catedràtic d’Enginyeria Química de la UPC. És una roca de 538 grams de pes, originada fa tres milions d'anys, pertany al grup de les shergottites i està composta principalment de plagiòclasi (52% en volum) i piroxè (37% en volum), també conté olivina rica en ferro i fosfats de calci. Ocupa la posició dissetena en pes dels meteorits procedents de Mart i és el que procedeix de la zona més profunda del mantell de Mart.
La porció més important (20,2 grams) la conserva José Vicente Casado a la Universitat Politècnica de Catalunya.

## Història

Fa milions d'anys, Mart era un planeta geològicament actiu, és a dir, tenia un nucli fos i activitat volcànica. Aquesta activitat volcànica va portar cap a la superfície del planeta roques ígnies procedents del mantell. Aquesta pedra de Mart es va formar fa 120 milions d'anys, just abans que el nucli del planeta es refredés fins al punt de deixar de tenir un nucli fos. Va quedar així enterrada a certa profunditat fins fa 3 milions d'anys, quan un xoc cataclísmic la va arrencar del planeta i la va llençar a l'espai. Així, va entrar en òrbita al voltant del Sol, i fa 10.000 anys es va creuar amb la de la Terra. Altres meteorits com el Los Angeles i NWA2800 van fer el camí junts, i tenen el mateix origen marcià, demostrat per les seves composicions idèntiques.

## Referències

* ↑ «Dins del mirall vermell | Dins l'exposició». [Consulta: 5 abril 2021].
* ↑ Llorca, Jordi; Roszjar, Julia; Cartwright, Julia A.; Bischoff, Addi; Ott, Ulrich «The Ksar Ghilane 002 shergottite—The 100th registered Martian meteorite fragment» (en anglès). Meteoritics & Planetary Science, 48, 3, 2013, pàg. 493–513. DOI: 10.1111/maps.12074. ISSN: 1945-5100.
* ↑ «Un meteorito hallado por dos españoles revela nueva informaciones sobre Marte» (en castellà), 01-06-2013. [Consulta: 5 abril 2021].
* ↑ «Meteoritical Bulletin: Entry for Ksar Ghilane 002». [Consulta: 5 abril 2021].
* ↑ «Meteorits cat». [Consulta: 5 abril 2021].
# Mètode de Zanstra

El mètode de Zanstra és un mètode per determinar la temperatura de les estrelles centrals de les nebuloses planetàries. Va ser desenvolupat per Herman Zanstra el 1927.
Se suposa que la nebulosa és òpticament gruixuda en el contínuum Lyman, el que significa que tots els fotons ionitzants de l'estrella central s'absorbeixen a l'interior de la nebulosa. Basant-se en aquesta hipòtesi, es pot utilitzar la relació d'intensitat d'una freqüència de referència estel·lar a una línia nebular com l'Hβ per determinar la temperatura efectiva de l'estrella central.

## Mètode de Zanstra per a una nebulosa d'hidrogen

Per a una nebulosa d'hidrogen pura, l'equilibri de ionització estableix que el nombre per unitat de temps de fotons ionitzants de l'estrella central ha de ser equilibrat per la taxa de recombinacions de protons i electrons amb hidrogen neutre dins de l'esfera de Strömgren de la nebulosa. Les ionitzacions només poden ser produïdes per fotons que tenen almenys la freqüència $\nu _{0}$, corresponent al potencial d'ionització de l'hidrogen que és 13.6eV:
$\int _{\nu _{0}}^{\infty }{\frac {L_{\nu }}{h\nu }}d\nu =\int _{0}^{r_{1}}n_{p}n_{e}\alpha _{B}dV$
Aquí, $r_{1}$ és el radi de l'esfera de Strömgren i $n_{p},n_{e}$ són les densitats numèriques de protons i electrons, respectivament. Es denota per la lluminositat de l'estrella central $L_{\nu }$, i $\alpha _{B}$ és el coeficient de recombinació dels nivells excitats d'hidrogen.
Es pot estimar la relació entre la quantitat de fotons emesos per la nebulosa a la línia Hβ i el nombre de fotons ionitzants de l'estrella central.
${\frac {L_{\nu _{H\beta }}}{\int _{\nu _{0}}^{\infty }{\frac {L_{\nu }}{h\nu }}d\nu }}\approx h\nu _{H\beta }{\frac {\alpha _{H\beta }^{\text{eff}}}{\alpha _{B}}}$
on $\alpha _{H\beta }^{\text{eff}}$ és el coeficient efectiu de recombinació de Hβ.
Donada una freqüència de referència estel·lar $\nu _{s}$, la relació Zanstra es defineix per
$Z={\frac {L_{\nu _{s}}}{\int _{\nu _{0}}^{\infty }{\frac {L_{\nu }}{h\nu }}d\nu }}=h\nu _{H\beta }{\frac {\alpha _{H\beta }^{\text{eff}}}{\alpha _{B}}}{\frac {F_{\nu _{s}}}{F_{H\beta }}}$
amb $F_{\nu _{s}}$ i $F_{H\beta }$ sent els fluxos en la freqüència de referència estel·lar i en Hβ, respectivament. Mitjançant la segona fórmula, la relació Zanstra pot ser determinada per observacions.
D'altra banda, si s'apliquen models d'atmosferes estel·lars, es poden calcular els relacions teòriques de Zanstra en dependència de la temperatura efectiva de l'estrella central, que es pot fixar en comparació amb el valor observat de la relació Zanstra

## Bibliografia

* Kwok, Sun. The Origin and Evolution of Planetary Nebulae (en anglès). Cambridge University Press, 2000.
* Osterbrock, Donald E. Astrophysics of Gaseous Nebulae and Active Galactic Nuclei (en anglès). University Science Books, 1989.
# Xu Yuhua (judoka)

Xu Yuhua –en xinès, 徐玉华– (Binzhou, 2 de març de 1983) és una esportista xinesa que va competir en judo, guanyadora d'una medalla d'or als Jocs Asiàtics de 2006, i una medalla de bronze al Campionat Asiàtic de Judo de 2012.

## Palmarès internacional

Jocs Asiàtics :
| Any | Lloc | Medalla | Categoria |
| 2006 | Doha ( Qatar) | 1 | –63 kg |
| Campionat Asiàtic ||||
| Any | Lloc | Medalla | Categoria |
| 2012 | Taskent ( Uzbekistan) | 3 | –63 kg |

## Referències

* ↑ Xu Yuhua Arxivat 2011-09-02 a Wayback Machine. en Sports-reference.com (SR/Olympic Sports) (anglès)
* ↑ Xu Yuhua en Judoinside.com (anglès)

## Enllaços externs

* 2008teamchina Arxivat 2012-03-27 a Wayback Machine.
# La Llacuneta

La Llacuneta és una caseria del municipi de l'Arboç, a la comarca del Baix Penedès. Se situa a l'esquerra de la riera de Marmellar, al nord-est del terme municipal. Un branc a la carretera N-340 és la seva principal via de comunicació.
L'origen del topònim es deu probablement a algun accident geogràfic en forma de llac del qual no en queda cap rastre. És esmentat com ipsa Lacuna l'any 1023 dins de Castellví de la Marca i, més tard, l'any 1184, com ipsam Lacunam dins de Castellet.
L'any 1255 la Llacuneta fou donada al Monestir de Santes Creus per Bertran de Castellet. L'any 1842 s'agrega al municipi de l'Arboç. Actualment compta amb les masies de Cal Rossell, Cal Badó, Cal Totosaus, Cal Martí i Cal Pujol, entre d'altres.

## Llocs d'interès

* Cal Totosaus
* Cal Rossell
* Ermita de Sant Antoni

## Referències

* ↑ «La Llacuneta». Gran Enciclopèdia Catalana. Barcelona: Grup Enciclopèdia Catalana.
* ↑ «La Llacuneta». Gran Enciclopèdia Catalana. Barcelona: Grup Enciclopèdia Catalana.
# Illes Tennent

Les Illes Tennent constitueixen un arxipèlag deshabitat de l'oceà Àrtic, dins de Kitikmeot, al territori de Nunavut, i que forma part de l'Arxipèlag Àrtic Canadenc. Les illes es troben a l'estret de Rae, entre les illes Clarence i les illes Beverly. Sumen una superfície de 308 km² i el punt més elevat és a 55 m sobre el nivell del mar.
Tant aquestes illes com la localitat de Port Emerson foren anomenats en record de James Emerson Tennent per part de l'explorador àrtic John Ross durant el seu segon viatge per la zona.

## Referències

* ↑ Ross 1835:241
* Arctic Islands at Natural Resources, Atlas of Canada Arxivat 2013-01-22 a Wayback Machine.
* Ross, John; James Clark Ross. Narrative of a second voyage in search of a north-west passage, and of a residence in the Arctic regions during the years 1829, 1830, 1831, 1832, 1833.. Londres: A.W. Webster, 1835. OCLC 1113450.
# Sancaktepe

Sancaktepe és un districte d'Istanbul, Turquia, situat en la part anatòlia de la ciutat.

## Divisió administrativa
### Mahalleler

Abdurrahmangazi · Akpınar · Emek · Eyüpsultan · Fatih · Ferhatpaşa · İnönü · Kemal Türkler · Meclis · Merve · Mevlana · Osmangazi · Samandıra · Safa · Sarıgazi · Veysel Karani · Yenidoğan · Yunus Emre

## Enllaços externs

* Lloc Web del notícies locals de Sancaktepe. Arxivat 2010-08-27 a Wayback Machine.
# Meteorit Hadley Rille

El meteorit Hadley Rille és un meteorit que va ser descobert a la Lluna, en les coordenades 26 ° 26 '0 "N, 3 ° 39' 20" E, durant la missió Apollo 15 l'any 1971. Es tracta del segon meteorit en ser descobert en un cos del sistema solar diferent de la Terra. El primer va ser el meteorit Bench Crater, descobert l'any 1969 per astronautes de l'Apollo 12.

## Característiques

Dins de la mostra de sòl 15.602,29 recollida a prop de la regió Hadley–Apennine va ser trobat un objecte d'entre 1 i 2 mil·límetres de mida. El meteorit Hadley Rille pesava al voltant dels 3 mil·ligrams i contenia enstatita, kamacita, forsterita, quars, schreibersita, troilita, albita i daubreelita. És classificat com una condrita enstatita (EH) per la Meteoritical Society.

## Referències

* ↑ «Hadley Rille meteorite, Apollo 15 landing site area, Palus Putredinis, Mare Imbrium, The Moon» (en anglès). Mindat. [Consulta: 12 abril 2016].
* ↑ «Hadley Rille» (en anglès). The Meteoritical Society. [Consulta: 12 abril 2016].
# Meteorit Dronino

El meteorit Dronino és un meteorit de tipus metàl·lic de 40 quilograms de pes, que va ser trobar a l'óblast de Riazan, a Rússia, en el mes de juliol de l'any 2000. Es classifica com una ataxita.
El meteorit porta el nom del poble de Dronino on va ser trobat. Va ser descobert per Oleg Gus'kov, tornant a casa de recollir bolets a prop de la localitat. Es va adonar que una rovellada peça de ferro sobresortia del sòl. Va tornar l'endemà amb una pala i un carretó i se'n va emportar el meteorit a casa seva, on va romandre al jardí durant dos anys. Durant aquest temps el meteorit es va trencar en tres peces. Gus'kov va tallar una de les peces i es va adonar que efectivament era un meteorit, i va informar a diferents experts del seu descobriment. A principis de 2003, una peça va ser identificada com un meteorit a Vernad, una localitat propera. Sospitant que Gus'kov només havia trobat un fragment d'un meteorit més gran, diverses parts de cerca es van dirigir a Dronino a l'estiu de 2003 i van descobrir més de 600 fragments amb una massa total d'uns 3.000 quilograms, sent el més gran de 250 kilograms.

## Impacte

Com que no hi ha descripcions històriques sobre l'impacte del meteorit, s'estima que la caiguda s'hauria d'haver produït abans dels primers assentaments que es van formar a la regió al voltant de l'any 1200. A partir de la distribució dels fragments del meteorit, s'ha calculat que el meteorit va formar un cràter amb un diàmetre de 30 m.

## Mineralogia

El meteorit Dronino es classifica com una ataxita, on la major part del ferro meteorític és kamacita amb petites quantitats de taenita. La química de la kamacita conté un 7% de Ni i un 0,75% de Co, mentre que la taenita té 26,5% de Ni i un 0,35% de Co. Al voltant del 10% del volum del meteorit són sulfurs. Al meteorit s'hi han descrit 12 espècies minerals vàlides: akaganeïta, cromita, txukanovita, droninoïta, goethita, hibbingita, honessita, ferro, kamacita, reevesita, siderita, troilita i violarita. De totes aquestes espècies, el meteorit Dronino es considera la localitat tipus de dues a'questes, la txukanovita i la droninoïta, és a dir, que han estat descobertes en aquesta roca.

## Referències

* 1 2 3 «Dronino». Meteoritical Society. [Consulta: 14 desembre 2012].
* 1 2 Russell, Sara S.; Luigi Folco; Monica M. Grady; Michael E. Zolensky; Rhian Jones «The Meteoritical Bulletin, No. 88, 2004 July». Meteoritics & Planetary Science, 39, 8, 2004, pàg. A215-A272. DOI: 10.1111/j.1945-5100.2004.tb00357.x [Consulta: 14 desembre 2012].
* ↑ «Dronino meteorite, Kasimov District, Ryazanskaya Oblast', North-Western Region, Russia» (en anglès). Mindat. [Consulta: 17 setembre 2017].
# Ments brillants

Ments brillants (títol original en francès, Première Année) és una pel·lícula de comèdia dramàtica francesa de 2018 escrita i dirigida per Thomas Lilti. S'ha doblat i subtitulat al català.

## Repartiment

* Vincent Lacoste: Antoine Verdier
* William Lebghil: Benjamin Sitbon
* Alexandre Blazy: Simon Sitbon
* Michel Lerousseau: Serge
* Darina Al Joundi: Martine
* Benoît Di Marco: François
* Graziella Delerm: Annick
* Guillaume Clerice: Vincent Grimaldi
* Noémi Silvania: Nenni
* Luc Gentil: el degà de la universitat
* Vanessa Dolmen: periodista de CNews

## Premis i reconeixements
### Nominacions

* César 2019:
** César al millor actor revelació per a William Lebghil

## Referències

* ↑ «Première année» (en francès). [Consulta: 24 agost 2023].
* ↑ «Ments brillants». ésAdir. [Consulta: 4 desembre 2023].
* ↑ «Ments brillants». Goita què fan, ara!. [Consulta: 7 desembre 2023].
# Melanophryniscus fulvoguttatus

Melanophryniscus fulvoguttatus és una espècie d'amfibi que viu a l'Argentina, el Brasil i Paraguai.
Està amenaçada d'extinció per la pèrdua del seu hàbitat natural.

## Referències

* Baldo, D. & Langone, J. 2004. Melanophryniscus fulvoguttatus. Llista Vermella d'Espècies Amenaçades de la UICN 2006. Consulta: 11 d'abril del 2008.
# Melanophryniscus krauczuki

Melanophryniscus krauczuki és una espècie d'amfibi que viu a l'Argentina.

## Referències

* Stuart, S.N. 2006. Melanophryniscus krauczuki. Llista Vermella d'Espècies Amenaçades de la UICN 2006. Consulta: 11 d'abril del 2008.